Lav et referat af nedenstående tekst:

Tekst:
Folketingsvalget nærmer sig med hastige skridt, men mange har endnu ikke besluttet sig for, hvor krydset skal sættes. Er du en af dem, så har du heldigvis masser af muligheder for at finde ud af, hvem der skal have din stemme. TV2 Nord inviterer dig nemlig til intet mindre end tre valgtræf, som foregår i Nordjylland i den kommende uge. Alle er velkomne, og det er ganske gratis at deltage. To aftener i debattens tegn Til valgtræf i Vrå og Aalborg får du mulighed for at stille spørgsmål til repræsentanter fra alle 14 opstillingsberettigede partier. Der er her lagt op til debat, så tag alle dine gode spørgsmål med. På mandag i Vrå kommer den nuværende minister for udviklingssamarbejde Rasmus Prehn (S), Peder Hvelplund (EL), Kim Edberg Andersen (NB) og mange flere. På onsdag i Aalborg kan du blandt andet stille spørgsmål til den nuværende kulturminister Ane Halsboe-Jørgensen (S) og de to forhenværende ministre Jakob Axel Nielsen (K) og Christian Friis Bach (RV). De to valgtræf er arrangeret af TV2 Nord, Nordjyske og P4 Nordjylland. Storstilet event på Nordkraft På torsdag inviterer TV2 Nord og TV2 til et storslået valgtræf på Nordkraft i Aalborg. Du kan her deltage i et væld af aktiviteter hele eftermiddagen og aftenen, som alle har til formål at gøre dig klogere på folketingskandidaterne, valget og måske endda Danmarks fremtid. Udover at møde folketingskandidaterne, kan du være med til at opleve produktionen af de populære programmer News & Co., Tirsdagsanalysen, Højlunds Forsamlingshus, og meget mere. TV2 Nord er også klar med live udsendelser fra eventet med både vores egen valgdebat og nyhedsudsendelser.

Referat:
Ved du ikke, hvor dit kryds skal sættes 1. november - så frygt ej. Du har stadig rig mulighed for at møde folketingskandidaterne i dit nærområde.